Kvinner minst klar for OL-brøl i Kollen
Den ferske OL-målingen som VG publiserte i går kveld viste at det nå er flere OL-tilhengere i Oslo, enn OL-motstandere. Men InFact-undersøkelsen viser at det er store kjønnsforskjeller. Menn er langt mer positive til OL (54,3 prosent for OL) enn kvinner (42,3 prosent for OL). - Det må kalles en signifikant forskjell, sier valgforsker Johannes Berg til VG.For to uker siden ble det gjennomført en lignende undersøkelse. Da var det langt sterkere motstand i befolkningen. Også da hadde kvinnene sterkest motstand. Under en av tre kvinner ønsket i slutten av august OL til Oslo. Nå er det langt flere kvinner som sier ja til OL. Det ser ut som tvilerne har bestemt seg i retning ja. Motstanden mot OL har derimot bare har sunket med fire prosent (44,1 prosent mot OL). - Det er interessant å se at det er blant menn den store endringen har skjedd. At de er mer interessert i sport kan være forklaring, sier Bergh.Det er blant menn har det vært mest drastiske endringer. I forrige undersøkelse var det bare 36,6 prosent blant menn som var for OL. OL-motstanden blant menn har også minsket drastisk. Nå er under fire av ti menn OL-motstandere. - Det er en veldig stor endring. Det har virkelig skjedd noe blant menn. Det er interessant å se at endring kanskje først og fremst skyldes endringen blant menn, sier Bergh.Ja-siden har satt i gang et voldsomt apparat for å overbevise OL-motstanderne i innspurten. Det ser ut som det er blant kvinnene det er mest å hente foreløpig. I dag talte også Kjetil André Aamodt før fredagsbønnen i en moské på Grønland. Det kjempes bredt Nå skal Idrettsforbundet også ha folk ute på valglokalene for å få folk på vei inn med stemmeseddelen, til å velge ja.Menn: 54,3 prosent Kvinner: 42,3 prosentMenn: 37,6 prosent Kvinner: 44,1 prosent
Kvinnene er langt mer tvilende til Oslo-OL enn menn noen dager før valget. Det er signifikante forskjeller mener valgforsker.